கேள்வி: அரசினர் மகளிர் கலைக் கல்லூரி, பருகூர் - வரலாறு என்பது என்ன?
பதில்: அரசு மகளிர் கலை மற்றும் அறிவியல் கல்லூரி, பர்கூரில் 1993 செப்டம்பர் மாதத்தில் நிறுவப்பட்டது. கல்லூரியைத் தொடங்கி நடத்திட அரசு, கே. கருப்பன் என்பவரை நியமித்தது. தொடக்கத்தில் பெற்றோர் ஆசிரியர் சங்கக் கட்டிடத்தில் செயல்பட்டு வந்தது. 1999 - 2000 கல்வியாண்டில் இருந்து பர்கூரில் இருந்து, சென்னை நெடுஞ்சாலை 4 கி.மீ தொலைவில் ஒப்பத்தவாடி ஊராட்சிக்குட்பட்ட அங்கினாயனபள்ளி சிற்றூரில் 9.6 ஏக்கர் பரப்பளவு கொண்ட சொந்த கட்டிடத்துக்கு மாற்றப்பட்டது. தற்போது இக்கல்லூரி 28 வகுப்பறைகள், 8 ஆய்வகங்கள், ஒரு பொது நூலகம், ஒரு மின் நூலகத்துடன் செயல்படுகிறது. 2003 ஆவது ஆண்டு முதல் சுயநிதி பாடப்பிரிவுகள் தொடங்கப்பட்டன.